Rīgā, 2022.gada 15. februārī

Trapenes sākumskolas vecākiem

Cienījamie vecāki!

Paldies jums par sniegto atbalstu izglītības iestādes un izglītības programmas akreditācijas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Trapenes sākumkola un tās īstenotās izglītības programmas *Pirmsskolas izglītības programma un Pamatizglītības pirmā posma programma* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim.

Trapenes sākumskolas stiprā puse ir izglītības iestādes tradīcijas un pasākumi, kuri vieno iestādes kolektīvu, izglītojamo likumiskos pārstāvjus, kā arī vietējo kopienu, veicinot katra personīgo iesaisti izglītības kultūras veidosšnā un tās potenciāla pārnesi audzināšanas darbā izglītības iestādē.

Akreditācijas ekspertu komisija, veicot savu darbu, izmantoja šādas metodes:

1. attālinātas intervijas ar skolas direktori, pedagogiem, dibinātāja pārstāvjiem, izglītības iestādes padomes un vecāku pārstāvjiem, atbalsta personālu un skolēnu pārstāvjiem;
2. 6 mācību priekšmetu stundu vērošana (klātienes stundas vērotas attālinātā režīmā);
3. skolas (virtuāla) apskate kopā ar skolas direktori;
4. dokumentu izpēte (skolas pašnovērtējuma ziņojums, skolēnu mācību sasniegumi un to vērtēšanas kārtība, informācija skolvadības sistēmā E–klase, audzināšanas darba prioritātes, skolēnu kavējumi, pedagogu izglītības un profesionālās kvalifikācijas atbilstība un mācību priekšmetu stundu saraksts);
5. tīmekļvietnes informācijas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi aktualizēt pedagogu profesionālās kvalitātes novērtēšanu un tās kārtību, plānot mērķtiecīgu pedagogu sadarbību un mācību stundu vērošanu un analīzi, plānot un sistemātiski organizēt izglītojošus un informējošus pasākumus, kas saistās ar kompetencēs balstītā mācību satura ieviešanu un izglītojamo zināšanu vērtēšanu, vērtēšanas sistēmu, kā arī palielināt atbalsta personāla pieejamību izglītības iestādē, atbalsta personālam veidot sadarbības sistēmu atbalsta plānošanai.

Novēlu jums sekmīgu turpmāko sadarbību ar izglītības iestādes vadību un pedagogiem!

Ekspertu komisijas vadītāja Agnese Pūtele